text: Travl uge for livreddere ved Henne Strand
  05 august 2014 kl. 04.55
  Fire livreddende aktioner og 30 førstehjælpsaktioner har TrygFondens livreddere på Henne Strand måtte rykke ud til i uge 31.
  Der har ikke været meget afslapning for livredderne på Henne Strand i den sidste uge af industriferien. Fire gange har livreddernes motorbåd måtte i vandet for at hjælpe i alt 12 børn og voksne op fra bølgerne. 10 af dem har været i livsfare.
  Samtlige fire livreddende aktioner skete fredag, som derfor var den travleste dag ved vandet. De uheldige badegæsterne ved stranden var kommet i problemer på grund af pludseligt opståede revlehuller som følge af pålandsvind.
  Men problemerne med revlehullerne ikke overstået. Derfor skal man stadig være ekstremt opmærksom, hvis man begiver sig ud i bølgerne.
  -Forholdene kan være lumske, og det, der ser fredeligt ud på overfladen, kan pludselig blive livsfarligt, fortæller områdechef for sikkerheden i TrygFonden, René Højer i en pressemeddelelse.
  AKTIONER VED STRANDENE I SØNDERJYLLAND I UGE 31
  I alt 4 livreddende aktioner, 107 førstehjælpsaktioner, 271 forebyggende aktioner, 1.005 oplysende indsatser  Lakolk: 0 livreddende aktioner, 22 førstehjælpsaktioner, 16 forbyggende aktioner og 205 oplysende indsatser. Østerstrand: 0 livreddende aktioner, 41 førstehjælpsaktioner, 38 forebyggende aktioner og 169 oplysende indsatser. Rindby: 0 livreddende aktioner, 8 førstehjælpsaktioner, 3 forbyggende aktioner og 328 oplysende indsatser. Vejers: 0 livreddende aktioner, 6 førstehjælpsaktioner, 5 forbyggende aktioner og 138 oplysende indsatser. Henne: 4 livreddende aktioner, 30 førstehjælpsaktioner, 209 forebyggende aktioner og 165 oplysende indsatser.
  
  